લજ્જાના પગલાં થયા તેનાથી ન્યૂયોર્કને કે લજ્જાને શું રોમાંચ થયો હશે તેની અમને ખબર નથી પરંતુ અમને કેવો રોમાંચ થયો તેની વાતથી આજના પત્રની શરુઆત કરવી છે. મઝા આવી ! પહેલાં તો અનીશનો આભાર કે આ ફ્લાઈટ ટ્રેકીંગ સાઈટ સાથે અમારી ઓળખણ કરાવી. આ અગાઊ મેં અનેકવાર કહ્યું છે કે ટેકનોલોજીએ આપણા શબ્દકોષના ‘વિરહ’ શબ્દના અર્થોને ફેરવી નાખ્યા છે. હવે કોઇ દુર છે તે અનુભવવું મુશ્કેલ છે. તો બીજી તરફ ‘વિરહી’ હોવા માટે દુર હોવું જરૂરી નથી એવી ઘટનાઓ પણ બનતી જ રહે છે. આપણે બહુ મઝાથી નવા ‘કોમ્પ્લીકેટેડ’ શબ્દકોષ સાથે ગોઠવાઈ ગયા છીએ.